สภานิติบัญญัติแห่งชาติ  เห็นชอบให้ น.ส.จารุวรรณ เฮงตระกูล รองเลขาธิการคณะกรรมการกฤษฎีกา ดำรงตำแหน่งเลขาธิการคณะกรรมการกฤษฎีกา
สภานิติบัญญัติแห่งชาติ  เห็นชอบให้ น.ส.จารุวรรณ เฮงตระกูล รองเลขาธิการคณะกรรมการกฤษฎีกา ดำรงตำแหน่งเลขาธิการคณะกรรมการกฤษฎีกา

การประชุมสภานิติบัญญัติแห่งชาติ หรือ สนช. ประชุมลับเพื่อพิจารณารายงานการตรวจสอบประวัติ ความประพฤติและพฤติกรรมทางจริยธรรมของ น.ส.จารุวรรณ เฮงตระกูล ผู้ได้รับการเสนอชื่อให้ดำรงตำแหน่งเลขาธิการคณะกรรมการกฤษฎีกา ซึ่งรายงานดังกล่าว คณะกรรมาธิการวิสามัญทำหน้าที่ตรวจสอบประวัติ ความประพฤติและพฤติกรรมทางจริยธรรมของบุคคลผู้ได้รับการเสนอชื่อให้ดำรงตำแหน่งเลขาธิการคณะกรรมการกฤษฎีกา ชุดที่มี พล.อ.อู๊ด เบื้องบน เป็นประธานฯ ได้ทำหน้าที่ตรวจสอบข้อเท็จจริงและข้อคิดเห็นไปยังส่วนราชการและหน่วยงานที่เกี่ยวข้อง บุคคล สถาบัน สื่อมวลชน เปิดรับฟังข้อมูลจากประชาชน รวมทั้งซักถามจากบุคคลผู้ได้รับการเสนอชื่อ ก่อนใช้วิธีลงคะแนนลับในบัตรออกเสียง และปรากฏผลเห็นชอบให้ น.ส.จารุวรรณ เฮงตระกูล ดำรงตำแหน่งเลขาธิการคณะกรรมการกฤษฎีกา ด้วยเสียงข้างมาก 157 ต่อ  1 เสียง และงดออกเสียง 3 เสียง 
สำหรับ น.ส.จารุวรรณ เฮงตระกูล ผู้ได้รับความเห็นชอบจาก สนช.ให้ดำรงตำแหน่งเลขาธิการคณะกรรมการกฤษฎีกา อายุ 59 ปี มีประวัติการทำงานเป็นกรรมการร่างกฎหมายประจำสำนักงานคณะกรรมการกฤษฎีกา ก่อนดำรงตำแหน่งรองเลขาธิการคณะกรรมการกฤษฎีกา รักษาราชการแทนเลขาธิการคณะกรรมการกฤษฎีกาในปัจจุบัน